सामग्री: थौनाओजम बृंदा

हे सगळं प्रकरण गंभीर आहे कारण मणिपूर पोलीस सेवेत कार्यरत 41वर्षीय महिला अधिकारी थौनाओजम बृंदा यांनी 13 जुलै रोजी मणिपूर उच्च न्यायालयात दाखल करण्यात आलेल्या प्रतिज्ञापत्रात हे सगळं नमूद केलं आहे. 

मणिपूरच्या नारकोटिक्स अँड अफेअर्स ऑफ बॉर्डर ब्युरोमध्ये काम करत असताना बृंदा यांनी 19 जून 2018 रोजी लुहखोसेई जोऊ नावाच्या कुख्यात ड्रग माफियाला ड्रग्सच्या मोठ्या साठ्यासह अटक केली. 

पोलिसांनी जोऊ याच्यासह सात लोकांना अटक केली. त्यावेळी त्यांच्याकडून 28 कोटींपेक्षा अधिक रुपयांचे अवैध नशेचे पदार्थ आणि रोख रक्कम ताब्यात घेण्यात आली होती. 

बृंदा यांनी प्रतिज्ञापत्रात म्हटलं आहे की, ज्यावेळी त्या आपल्या टीमसह ड्रग माफियांवर कारवाई करत होत्या त्यावेळी भाजपच्या एका नेत्याने व्हॉट्सअप कॉल करून मुख्यमंत्री बीरेन सिंह यांच्याशी बोलणं करून दिलं. 

याप्रकरणाने मणिपूरमधलं सत्ता समीकरण तापलं होतं. कारण मुख्य आरोपी आणि त्या भागातील ड्रग्सचा पुरवठादार जोऊ चंदेल जिल्ह्यातील प्रभावशाली भाजप नेता होता. ज्यावेळी जोऊ यांना अटक करण्यात आली तेव्हा ते चंदेल जिल्हा स्वायत्तशासित परिषदेचे अध्यक्ष होते. 

बृंदा यांच्यावर न्यायालयाच्या अवमानाचा खटला

हे प्रकरण पुन्हा चर्चेत आलं कारण 21 मे रोजी जोऊ यांना अंतरिम जामीन देण्यात आला. त्यानंतर बृंदा यांनी नारकोटिक्स ड्रग्स अँड साइकोट्रेपिक सब्स्टन्स (NDPS) नियमाअंतर्गत न्यायालयाच्या निर्णयावर फेसबुक पोस्टच्या माध्यमातून कथित टीका केली होती. 

न्यायव्यवस्थेनं या टीकेसाठी बृंदा यांच्यावर न्यायालयाचा अवमान केल्याचा खटला दाखल केला आहे. याविरोधात बृंदा यांनी मणिपूर उच्च न्यायालयात प्रतिवादी प्रतिज्ञापत्र दाखल केलं आहे. त्यामध्ये त्यांनी आपल्यावर दबाव आणला जात असल्यासंदर्भात गंभीर आरोप केले आहेत. 

बीबीसीने पडताळणी केलेल्या या 18 पानी प्रतिज्ञापत्रात बृंदा यांनी जोऊ यांच्यावरील अटकेवेळी व्हॉट्सअप कॉल करणारे भाजपचे उपाध्यक्ष मोइरंगथम अशनीकुमार यांचं नाव नमूद केलं आहे. 

प्रतिज्ञापत्रात त्यांनी म्हटलं आहे की, फोनवरील संभाषणावेळी मी मुख्यमंत्र्यांनी ड्रग माफियावरील कारवाईची माहिती दिली. स्वायत्तशासित जिल्हा परिषदेच्या सदस्याच्या घरी लपवून ठेवण्यात आलेल्या ड्रग्सचा साठा शोधण्यास जात आहोत असंही सांगितलं. त्यावेळी मुख्यमंत्र्यांनी माझं कौतुक केलं. स्वायत्तशासित जिल्हा परिषदेच्या सदस्याच्या घरी...\nमागील सामग्री खालीलप्रमाणे सारांशित केली जाऊ शकते:
एका ड्रग माफियाला सोडून देण्यासंदर्भात मुख्यमंत्री एन.बीरेन सिंह आणि सत्ताधारी भाजप पक्षाच्या एका मोठ्या नेत्यातर्फे दबाव आणत असल्याचा आरोप मणिपूरमधील महिला पोलीस अधिकाऱ्याने केला आहे.